stanford-oval/wikipedia huggingface dataset:
TMZ

| TMZ |
| --- | --- |

Verkkosivusto:  tmz.com
Kotipaikka:  Los Angeles, Yhdysvallat
Kaupallinen:  kyllä
Tyyppi:  uutissivusto   viihdesivusto
Kielet:  englanti
Omistaja:  Fox Entertainment (Fox Corporation)
Luonut:  Harvey Levin   Jim Paratore
Avattu:  8. marraskuuta 2005
Nykyinen tila:  aktiivinen
TMZ on yhdysvaltalainen julkkisjuoru- ja viihdeuutissivusto. Se perustettiin marraskuussa 2005 TimeWarnerin tytäryhtiöiden AOL:n ja Telepicturesin yhteistyöllä. Nimi TMZ viittaa Los Angelesissa sijaitsevaan niin sanottuun "thirty-mile zoneen".
Uutissivuston lisäksi TMZ tuottaa myös kolmea televisio-ohjelmaa, TMZ Liveä, TMZ on TV:tä ja TMZ Sportsia.
Syyskuussa 2021 WarnerMedia myi sivuston Fox Corporationille 50 miljoonalla dollarilla.
Aiheesta muualla

TMZ:n virallinen sivusto (englanniksi)
Säätö

Säätö tarkoittaa konetekniikassa laitteen toimintakuntoon laittamista, asetusten tekoa. Mekaaninen säätö (engl. adjustment) voidaan jakaa kvalitatiiviseen ja kvantitatiiviseen, joista jälkimmäinen on keskeinen. Se puolestaan voidaan jakaa karkea- ja hienosäätötekniikkaan.
Eri ominaisuuksien karkeasäätöä varten on säätimiä, kuten vaihteita, vipuja yms. Hienosäädön mahdollisti oikeastaan ruuvin kehittäminen. Hienoimmissa ruuveissa voi olla jopa satoja kierteitä millimetrillä, joten ruuvin kiertäminen joitakin asteita aiheuttaa etäisyydessä vain vähäisen siirtymän. Esimerkiksi mikroskoopin tarkentamiseen tämä menetelmä on kuitenkin vallankumouksellinen.
TJ Kirk

TJ Kirk vuonna 2021.
Thomas James "TJ" Kirk III (s. 20. helmikuuta 1985), tunnettu aiemmin salanimellä Terroja Lee Kincaid, on yhdysvaltalainen tubettaja, bloggaaja ja kirjailija, joka tuli tunnetuksi satiirisista ja yhteiskuntakriittisistä videoistaan YouTube-kanavallaan Amazing Atheist. Aluksi Kirkin videot keskittyivät kritisoimaan uskontoa, pääasiassa kristinuskoa. Ajan myötä hän on laajentanut sisältöään muihin poliittisiin ja yhteiskunnallisiin aiheisiin.
Kirkillä oli aiemmin yli miljoona tilaajaa pääkanavallaan ja yli 445 miljoonaa katselukertaa. Vuosina 2014–2017 hän oli yksi Drunken Peasants -nimisen uutispodcastin juontajista.
Ennen YouTube-uraa

Thomas James Kirk III syntyi 20. helmikuuta 1985 Pasadenassa Kaliforniassa Thomas James Kirk Jr.:n pojaksi, joka omisti useita vilpillisiä korkeakoululaitoksia ja istui kolme vuotta liittovaltion vankilassa. 16-vuotiaana Kirk jätti high schoolin kesken ja yritti sen sijaan löytää uran kirjailijana. Kirk on maininnut useaan otteeseen YouTube-videoissaan, että isänsä olisi pahoinpidellyt häntä ja hänen veljensä Scottya kasvatuksensa aikana.
Ura

Marraskuussa 2006 Kirk perusti YouTube-kanavansa TheAmazingAtheist ja aloitti videoiden julkaisemisen nuoremman veljensä Scottyn avustamana. Vuonna 2007 hän julkaisi videon, joka sisälsi varoituksen 18-vuotiaan Pekka-Eric Auvisen henkisestä epävakaudesta, joka myöhemmin syyllistyi Jokelan kouluampumisiin.
Tetjana Petljuk

| Mitalit | Mitalit | Mitalit |  |
| --- | --- | --- | --- |
|  2019 |  2019 |  2019 |  |
Maa:   Ukraina
Naisten yleisurheilu
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Hopeaa | Valencia 2008 | 800 m |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Hopeaa | Birmingham 2007 | 800 m |  |
Tetjana Petljuk (ukr. Тетяна Петлюк, s. 22. helmikuuta 1982) on ukrainalainen keskipitkän matkan juoksija, joka on erikoistunut 800 metrille.
Hän karsiutui alkuerissä Birminghamin sisäratojen MM-kilpailuissa 2003. Vuonna 2004 hän karsiutui välierissä sekä Budapestin sisäratojen MM-kilpailuissa että Ateenan olympialaisissa. Hän karsiutui välierissä myös Madridin sisäratojen EM-kilpailuissa 2005, Helsingin MM-kilpailuissa 2005 ja Moskovan sisäratojen MM-kilpailuissa 2006, kunnes pääsi loppukilpailuun Göteborgin EM-kilpailuissa 2006 sijoittuen neljänneksi ajalla 1.58,65.
Vuonna 2007 hän voitti hopeaa Birminghamin sisäratojen EM-kilpailuissa ajalla 1.59,84, mutta karsiutui välierissä Osakan MM-kilpailuissa. Seuraavana vuonna hän voitti jälleen hopeaa, tällä kertaa Valencian sisäratojen MM-kilpailuissa ajalla 2.02,66, mutta karsiutui välierissä Pekingin olympialaisissa. Vuonna 2009 hän oli kuudes Torinon sisäratojen EM-kilpailuissa ajalla 2.03,77, mutta karsiutui jälleen kerran välierissä Berliinin MM-kilpailuissa. Hän karsiutui välierissä myös Pariisin sisäratojen EM-kilpailuissa 2011. Saman vuoden Daegun MM-kilpailuissa hän ei päässyt alkuerissä maaliin asti loukattuaan jalkansa. Helsingin EM-kilpailuissa 2012 hän karsiutui 800 metrin alkuerissä.
Petljukin biologisen passin arvojen todettiin helmikuussa 2013 olevan epätavallisissa lukemissa. Hänen tuloksensa hylättiin 18. elokuuta 2009 alkaen ja hän sai kilpailukieltoa aina 19. helmikuuta 2015 saakka. Hän osallistui kilpailukieltonsa jälkeen arvokilpailuihin ensimmäisen kerran Glasgow'n EM-hallikilpailuissa 2019 karsiutuen alkuerissä.
Hän on juossut 800 metriä ulkoradoilla aikaan 1.57,34 Kiovassa 15. kesäkuuta 2006 ja sisäradoilla aikaan 1.58,67 Stuttgartissa 3. helmikuuta 2007. 1 500 metriä hän on juossut vastaavasti aikoihin 4.06,51 Jaltalla 22. heinäkuuta 2009 ja 4.10,91 Sumyssa 22. helmikuuta 2008.
Tamang

| Tamang |
| --- | --- |
Oma nimi:  तामाङ (tāmāṅa)
Tiedot
Puhujia:  1 350 000
Kirjaimisto:  devanagari, tiibetiläinen kirjaimisto
Kielitieteellinen luokitus
Kielikunta:  sinotiibetiläiset kielet
Kieliryhmä:  tiibetiläis-burmalaiset kielet bodilaiset kielet
 Ohje 
Tamang on tiibetiläis-burmalainen murrejatkumo, jonka variantteja puhutaan eri puolilla Nepalia. ISO 639 -standardissa tamang on jaettu viiteen kieleen: itäinen tamang, itäinen gorkha-tamang, luoteinen tamang, lounainen tamang ja läntinen tamang.
Vuoden 2011 väestönlaskennan mukaan tamangia puhuu äidinkielenään 1 350 000 ihmistä.
Sähkön pientuotanto

Sähkön pientuotanto on sähkön pienimuotoista tuotantoa käyttökohteiden lähellä. Määritelmät pohjautuvat usein voimalan nimellis- tai maksimitehoon tai liittymäverkon mukaiseen rajaukseen. Pientuotannosta käytetään myös nimitystä hajautettu tuotanto, koska voimalat sijaitsevat käyttökohteiden lähellä paikallista tai alueellista tarvetta varten yleensä suoraan jakeluverkon kautta. Tällöin liityntää kantaverkkoon ei välttämättä tarvita.
Sähkömarkkinalain mukaan sähköntuotantolaitoksen tai useista sähköntuotantolaitoksista muodostuvan kokonaisuuden pienimuotoinen tuotanto on sellainen jonka yhteenlaskettu nimellisteho on maksimissaan 2 megavolttiampeeria (MVA).
Sähkön mikrotuotantoa on sähköntuotanto, joka on tarkoitettu ensisijaisesti vain kohteen omaan käyttöön ja ulkopuoliseen verkkoon syöttö on satunnaista tai vähäistä. Mikrotuotannossa voimalan nimellisteho on enintään 100 kVA.
VTTn ehdottaman määritelmän mukaan pienvoimala olisi "sähköntuotantolaitos, joka on liitetty verkonhaltijan pien- tai keskijänniteverkkoon tai siihen liitetyn asiakkaan verkkoon", jossa pienjänniteverkolla tarkoitetaan Suomessa 0,4 kV verkkoa ja keskijänniteverkolla 6–70 kV sähköverkkoa.
Pientuotannon muodot

Sähkön pientuotanto perustuu yleensä uusiutuvaan energiaan. Tärkeimmät pienimuotoiset sähköntuotantotavat Suomessa ovat pienvesivoima, pientuulivoima, aurinkosähkö sekä sähkön ja lämmön yhteistuotanto bioenergialla, kuten biokaasulla tai puukaasulla.
Verkkoon pääsyn helpottaminen

Hallituksen energia- ja ilmastopoliittisessa selonteossa todetaan, että pienvoimalaitosten verkkoon pääsyä helpotetaan energiamarkkinoiden sääntelyä kehittämällä ja huomioimalla tästä aiheutuvat lisäkustannukset muiden verkonkäyttäjien tariffeissa.
TYPO3

TYPO3:n logo.
TYPO3 on avoimeen lähdekoodiin perustuva WWW-sivujen sisällönhallintajärjestelmä (engl. CMS, Content Management System) pienten ja keskisuurten yritysten nettiportaaleihin ja intranet-palvelimiin. Se perustuu PHP-ohjelmointikieleen ja MySQL-tietokantajärjestelmään. Tanskalainen Kasper Skårhøj aloitti TYPO3:n kehitystyön vuonna 1997. TYPO3 on saatavilla ilmaiseksi GPL-lisenssillä.
Aiheesta muualla

TYPO3:n verkkosivut
TK-3 (tanketti)

| TK-3 |
| --- | --- |

Aseen tyyppi:  tanketti
Alkuperämaa:   Puola
Palvelushistoria
Sodissa:  toinen maailmansota
Valmistushistoria
Valmistajat:  PZInż
Tekniset tiedot
Paino:  2 430 kg
Pituus:  2,58 m
Leveys:  1,78 m
Korkeus:  1,32 m
Miehistö:  2
Panssarointi:  sivulta 8 mm edestä 6–8 mm takaa 6–8 mm päältä 3–4 mm pohjalta 4 mm
Pääaseistus:  7.92mm wz. 25 Hotchkiss-konekivääri
Teho:  40 hv
Toimintasäde:  299 km tiellä 100 km maastossa
Huippunopeus:  46 km/h
TK-3 oli Puolassa ennen toista maailmansotaa valmistettu ja sen aikana käytetty tanketti. Puolan asevoimat hankkivat monien muiden Euroopan maiden tapaan tanketteja etenkin tiedustelutehtäviin. TK-3 otettiin käyttöön vuonna 1931. Sen pääase oli 7.92mm wz. 25 Hotchkiss-konekivääri. Toisen maailmansodan puhjettua kevyt aseistus ja panssarointi tekivät siitä suhteellisen tehottoman ja monet niistä tuhoutuivat.
Suunnittelu ja piirteet

Tanketit olivat yleistyneet eri Euroopan maiden asevoimissa 1930-luvulla. Yksi suosituimmista oli brittiläinen Carden-Loyd, jota myytiin useisiin eri maihin. Puolassa koekäytettiin Carden-Loyd-mallia Mk VI vuonna 1929 ja saman vuonna niitä ostettiin kymmenen kappaletta. Samalla Puolaan saatiin niiden lisenssivalmistusoikeudet. Tanketin jousitus osoittautui koekäytössä turhan jäykäksi. Lopulta päädyttiin kokonaan uusiin suunntielmiin ja Carden-Loyd-tanketteja ei valmistettu. Valtionyhtiö Państwowe Zakłady Inżynierii eli PZInż valmisti kaksi prototyyppiä nimeltä TK-1 ja TK-2. Vaunuilla oli esimerkiksi paremmat telat ja jousitus. Vuonna 1930 niitä käytettiin harjoituksissa, joiden perusteella tehtiin edelleen jatkouudistuksia. Lopputuloksena oli paranneltu prototyyppi TK-3, joka hyväksyttiin asevoimien käyttöön vuonna 1931.
Ensimmäinen 15. vaunun sarja valmistuivat teräksestä. Myöhemmät vaunut rakennettiin panssarilevyin. Eolokuuhun 1932 mennessä niitä oli valmistettu 285. TK-3:lla oli kaksihenkinen miehistö, johon kuuluivat ajaja ja myös ampujana toimiva komentaja.Vaunussa miehistö istui moottorin molemmilla puolilla. Vaunun panssarointi suojasi sitä käsiaseilta, mutta ei panssaria läpäiseviltä ammuksilta. Vaunut olivat pienikokoisia ja siten vihollisen kannalta hankalasti havaittavia. Ne olivat myös hyvin ketteriä. Toisaalta pieni koko saattoi olla myös tiellä, muihin joukkoihin piti pitää yhteyttä esimerkikis korkeassa kasvillisuudessa. Muodostelmien ylläpidosta tuli hankalaa. Vaunun miehistön näkyvyys vaunusta oli huono. Pääase oli suhteellisen kevyt 7.92mm wz. 25 Hotchkiss-konekivääri.
panssarijunien yhteydessä käytettäväksi valmistettiin TK-3-vaunulle sopiva resiina. Vähintään yksi TK-3 prototyyppi aseistettiin 20 mm FK-A-tykillä. Myös TKD oli yritys parantaa vaunun aseistusta. TKD-vaunuihin asennettiin 47 mm wz. 35-tykki, mutta mallia valmistettiin vain neljä kappaletta. Noin 20 TK-3-vaunua sai 42 hevosvoiman FIAT-122AC-moottorin, jota valmistettiin lisenssillä Puolassa. Muut vaunut käyttivät tuontimoottoria Ford Model A. Uuden moottorin saaneet mallit tunnettiin nimellä TKF. TK-3:n pohjalta suunniteltiin myös paranneltu TKS-tanketti.
Käyttö

Tanketteja käytettiin tyypillisesti neljänlaisissa yksiköissä, ratsuväkiprikaatin panssaroidussa tiedustelujoukkueessa, motorisoidun prikaatin tiedustelupataljoonassa, armeija- tai prikaatitason tiedustelukomppanioissa ja panssarijunayksiköissä. Tanketit olivat vastuussa esimerkiksi tiedustelutehtävistä, viivätystaisteluista, sekä selustan ja yhteyksien turvallisuudesta. Saksan hyökätessä Puolaan vuonna 1939 monet tanketit olivat kuluneita ja ne kärsivät suuria tappioita. Kevyt panssari teki niistä haavoittuvaisia vihollisen panssarintorjuntatykeille ja panssarivaunuille. Haittaseikka oli myös TK-3:n hyvin kevyt aseistus. Sen suorituskyky jäi näin sodassa vähäiseksi.
Harjoituksia vuonna 1938.
10. motorisoidun ratsuväkirykmentin TK-3.
Prototyyppi 20 mm tykillä.
The Frost Report

| The Frost Report |
| --- | --- |
Tyyli:  komedia
Kestoaika:  30 min
Pääosissa:  David Frost Ronnie Corbett John Cleese Ronnie Barker
Alkuperämaa:   Iso-Britannia
Verkko:  BBC
Esitetty:  10. maaliskuuta 1966 – 29. kesäkuuta 1967
Jaksoja:  28
Tuotanto
Tuottaja(t):  James Gilbert
Käsikirjoittaja(t):  John Cleese Michael Palin Terry Jones Graham Chapman Eric Idle Antony Jay Marty Feldman
Palkinnot
Voitetut:  Kultainen ruusu (1967)
Aiheesta muualla
IMDb 
The Frost Report oli BBC:n satiirinen sketsikomediasarja, jota esitettiin 1966–1967. Sarjassa esiintyivät muun muassa Ronnie Corbett, John Cleese ja Ronnie Barker, joiden esittämät sketsit linkitettiin toisiinsa David Frostin esittämillä monologeilla. Kaikkiaan sarjassa oli 28 jaksoa. Monet sarjan tekemiseen osallistuneet henkilöt tulivat myöhemmin tunnetuiksi muista komediasarjoista.
Sketsien käsikirjoittajina toimivat muun muassa John Cleese, Michael Palin, Terry Jones, Graham Chapman ja Eric Idle, jotka perustivat Monty Python -komediaryhmän, ja Tim Brooke-Taylor ja Bill Oddie, jotka myöhemmin tekivät yhteistyötä Hyväkkäät-televisiosarjan parissa. David Frostin monologien kirjoittaja, Antony Jay, toimi myöhemmin Kyllä, herra ministeri -televisiosarjan toisena käsikirjoittajana.
Sarjan kolmestatoista ensimmäisestä jaksosta koostettu ohjelma The Frost Report, Frost Over England voitti vuoden 1967 Kultainen ruusu -palkinnon. Vuonna 2008 BBC tuotti erikoisjakson, jossa esiintyivät muun muassa David Frost, Michael Palin, John Cleese, Ronnie Corbett ja Tim Brooke-Taylor.
Tetjana Semykina

| Mitalit> Maa:   Ukraina.Naisten ratamelonta. Olympialaiset  | Mitalit> Maa:   Ukraina.Naisten ratamelonta. Olympialaiset  | Mitalit> Maa:   Ukraina.Naisten ratamelonta. Olympialaiset  | Maa:   Ukraina> Naisten ratamelonta. |
| --- | --- | --- | --- |
|  Pronssia | Ateena 2004 | K-4 500 m |  |
Tetjana Heorhijivna Semykina (o.s. Jatsenkjan, myöh. Tekljan, ukr. Тетяна Георгіївна Семикіна (Яценкян, Теклян) (s. 19. lokakuuta 1973 Ukrajinka, Ukrainan SNT, Neuvostoliitto) on ukrainalainen kilpauransa päättänyt ratameloja ja olympiamitalisti.
Semykina voitti kajakkinelikoiden 500 metrillä olympiapronssia Ateenan kesäolympialaisissa 2004. Hän kilpaili samalla matkalla myös Ateenan kesäolympialaisissa 1996 ja voitti Euroopan mestaruuden vuonna 2004. 1 000 metrin matkalla hän saavutti MM-hopeaa vuonna 2003, MM-pronssia vuonna 2001 ja Euroopan mestaruuden vuonna 2004.
Aiheesta muualla

Tetjana Semykina Kansainvälinen olympiakomitea. (englanniksi)
Sweet Confusion

| Sweet Confusion I’Dees |
| --- | --- | --- |

Studioalbumin tiedot
 Julkaistu: 25. maaliskuuta 2002
 Formaatti: CD
 Tyylilaji: pop
 Kesto: 37.05
 Levy-yhtiö: Sony Music
I’Deesin muut julkaisut
|   | Sweet Confusion 2002 | Feed Me 2003 |
Sweet Confusion on suomalaisen I’Dees-popyhtyeen 25. maaliskuuta 2002 julkaistu esikoisalbumi. Albumi nousi ensimmäisellä listaviikollaan Suomen virallisen albumilistan 18:nneksi. Yhteensä se oli listalla kaksi viikkoa. Albumi julkaistiin julkaisuvuonnaan CD-formaatissa, eikä sitä ole myöhemmin julkaistu lainkaan digitaalisessa muodossa.
Albumilta julkaistiin yhteensä kuusi singleä: ”Wicked 'n Wild”, ”Game for 1”, ”Time”, ”Automatic”, ”Locked in the Moment” sekä ”Name and Number”. Singleistä suurimmaksi hitiksi nousi marraskuussa 2001 julkaistu ”Time”-kappale, joka nousi sekä single- että radiolistan neljänneksi.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Won't Take No Fake | Magnus Eriksson, Thomas Eriksson | 3.41 |  |  |  |  |  |  |
| 2. | Automatic | Lisa Lindeberg, Peter Månsson, Andreas Karlegård | 3.02 |  |  |  |  |  |  |
| 3. | Time (Radio edit) | Marko Kumpula, Mikko Kivari, Elena Mady | 3.04 |  |  |  |  |  |  |
| 4. | Name and Number | Colin Preston | 3.17 |  |  |  |  |  |  |
| 5. | Gotta Get Out | Niclas Molinder, Joacim Persson, Pelle Ankarberg | 3.33 |  |  |  |  |  |  |
| 6. | Locked In the Moment | Douglas Pashley, Fiona Kernaghan | 3.17 |  |  |  |  |  |  |
| 7. | Black Coffee and a Stranger | Andreas Karlegård, Martin Karlegård | 3.31 |  |  |  |  |  |  |
| 8. | When Doves Cry | Prince | 3.57 |  |  |  |  |  |  |
| 9. | Wicked 'n Wild (Radio edit) | Marko Kumpula, Mikko Kivari, Chris Sanders | 3.55 |  |  |  |  |  |  |
| 10. | Understandable | Tommi Loimovuori, Antti Helminen | 3.39 |  |  |  |  |  |  |
| 11. | Game For 1 (Chilling Mix) | Genetix, Toni Nuotio, Lotta Svartsjö, Niina Sinkkonen, Hanna Silander, Elina Silander | 3.27 |  |  |  |  |  |  |
Switch

Wikisanakirjassa on tähän liittyvä sananselitys: .
Switch voi tarkoittaa esimerkiksi:
Media ja fiktio

Nintendo Switch, pelikonsoli
Apua, olen muuttunut naiseksi (Switch), vuoden 1991 elokuvan käsikirjoittanut ja ohjannut Blake Edwards
Switch (televisiosarja), 1970-luvun televisiosarjan pääosassa näyttelevät Robert Wagner ja Eddie Albert
BBC Switch, BBC:n brändi teineille ja esiteineille
Switch ja Switch Reloaded, saksalainen versio australialaisesta televisiosarjasta Fast Forward
Switch, vuoden 2011 ranskalainen elokuva
Switch (meksikolainen lehti)
Switch (romanialainen lehti), lehti vähemmistöille
Switch (manga)
Musiikki

"Switch", Will Smithin kappale vuodelta 2005
"Switch", Iggy Azalean kappale vuodelta 2017
Switch, Golden Earringin albumi vuodelta 1975
Switch, INXS:n albumi vuodelta 2017
Switch, oik. Dave Taylor, brittiläinen house-DJ ja tuottaja
Switch, yhdysvaltalainen R&B- ja funk-yhtye
Switch, Switchin albumi vuodelta 1978
Switches, englantilainen indie rock -yhtye
Yritys

The Switch, suomalainen energiateknologian yritys
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Switch”, voi hakea sivunnimihaulla, laajalla sivunnimihaulla tai tekstihaulla.
Takpan kieli

| Takpa |
| --- | --- |
Oma nimi:  དག་པ་ཁ་
Muu nimi:  dakpakha
Tiedot
Alue:   Bhutan  Kiina  Intia
Virallinen kieli:  –
Puhujia:  muutama tuhat
Sija:  ei 100 suurimman joukossa
Kirjaimisto:  tiibetiläinen kirjaimisto
Kielitieteellinen luokitus
Kielikunta:  Sinotiibetiläiset kielet
Kieliryhmä:  Tiibetiläis-burmalaiset kielet Bodilaiset kielet
ISO 639-3:  dka
 Ohje 
Takpa (omakielinen nimi དག་པ་ཁ་, myös dakpakha) on sinotiibetiläinen kieli, jota puhutaan Bhutanissa. Kielellä arvioidaan olevan vain muutamia tuhansia puhujia.
Sen lähin sukulaiskieli on dzalakha. Kielen katsotaan olevan uhanalainen.
Takoyaki

Takoyaki-vene lautasella.
Shop
Takoyaki (たこ焼き, 蛸焼, kirjaimellisesti paistettu tai grillattu mustekala) on suosittu japanilainen ruoka, joka valmistetaan paloitellusta tai kokonaisesta mustekalasta, tempurasta, suolatusta inkivääristä ja vihersipulista. Sen päällystykseen käytetään okonomiyakikastiketta, ponzua, majoneesia, aonoria ja katsuobushia.
Ruoka tuli suosituksi ensi kerran Taisho-kaudella Osakassa, jossa Endo Tomekichi -nimistä katukauppiasta kutsutaan sen keksijäksi. Takoyakia voi löytää issen-yoshokuksi (壹銭洋食) kutsutuista kaupungeista.
Tammenlehvän sissit

| Tammenlehvän sissit |
| --- | --- |

Kirjailija:  Jorma Kurvinen
Kieli:  suomi
Genre:  sotaromaani
Kustantaja:  Otava
Julkaistu:  1985
Ulkoasu:  sidottu
Sivumäärä:  190
ISBN:  951-1-08678-2
Löydä lisää kirjojaKirjallisuuden teemasivulta
Tammenlehvän sissit on Jorma Kurvisen kirjoittama sotaromaani, joka julkaistiin vuonna 1985. Kirja kertoo saksalaisesta komppaniasta, jolle on annettu tehtävä hakea Venäjälle jääneet saksalaiset miinat.
Salaisia miinoja kuljettanut saksalaispartio on joutunut venäläisten väijytykseen ja miinat ovat jääneet vihollisen puolelle. Ne on saatava sieltä takaisin ennen kuin Berliini saa vihiä asiasta. Norjasta tullut saksalaispartio on saanut tehtäväkseen hakea miinat. Saksalaisryhmän kapteeni Bauer pyytää Heikki Nivaa ja muutamaa muuta suomalaista mukaan Venäjälle naamioimaan miinojen noutamisen tavalliseksi partiomatkaksi. Suomalaisille partiomiehille on luvattu kullekin palkkioksi reissusta 100 000 Suomen markkaa ja kuukauden mittainen maatalousloma, omisti maata tai ei. Niva päättää pitkän harkinnan jälkeen lähteä saksalaisten mukaan. Näin saksalais-suomalainen partio elvyttää jo loppunutta aseveljeyttä pyrkiessään saamaan vihollisen puolelle jääneet salaiset miinat. Mutta venäläisetkin ovat kiinnostuneet miinoista ja niiden noutajista.
Säätötekniikka

Elektroniikka
Mittaustekniikka
Sähkövoimatekniikka
Säätötekniikka
Kolmivaihevirta
Tasavirta
Vaihtovirta
Virtapiiri
Pätöteho
Näennäisteho
Loisteho
Jännite
Resistanssi
Sähkövirta
Säätötekniikassa prosesseja tai mekanismeja ohjataan säätimillä. Säädin voi olla toteutettu esimerkiksi hydraulisella piirillä, analogisella elektroniikalla, digitaalisesti mikrokontrollerilla tai vaikkapa jollakin näiden yhdistelmällä. Olennainen mekanismi säätötekniikassa on takaisinkytkentä.
Kirjallisuutta

Virtanen, Mertsi J.: Yleinen säätötekniikka.  Infopress, 1981.  ISBN 951-737-093-8.
Savolainen, Jari; Vaittinen, Reijo: Säätötekniikan perusteita.  Gummerus, 2003.  ISBN 952-13-1671-3.
Taika tapahtuu

| Taika tapahtuu Litku Klemetti |
| --- | --- | --- |

Studioalbumin tiedot
 Äänitetty : 2017
 Julkaistu: 20. huhtikuuta 2018
 Formaatti: MC, CD, LP
 Tyylilaji: rock, progressiivinen rock, iskelmä
 Kesto: 41.13
 Levy-yhtiö: Luova
Listasijoitukset
  27.
Litku Klemetin muut julkaisut
| Päivä päivältä vähemmän 2017 | Taika tapahtuu 2018 | Ding ding dong 2019 |
Taika tapahtuu on Litku Klemetin toinen sooloalbumi, joka julkaistiin 20. huhtikuuta 2018 levymerkillä Luova Records. Albumi julkaistiin alun perin kasetti -ja CD-formaateissa, ja sen vinyylipainos julkaistiin 3. elokuuta 2018. Albumin on äänittänyt ja miksannut aiemmin Radiopuhelimia tuottanut Pekka Tuomi, joka myös soittaa albumilla kosketinsoittimia.
Albumin kappaleet ovat edellisalbumiin nähden pidempikestoisia, soundillisesti muhkeampia sekä aavistuksen hitaampia. Klemetti on luonnehtinut albumin teeman olevan inspiraation ja ”hetkien kipinän”, ja totesi halunneensa tehdä ”lempeän, kepeän ja mukavan kotipuuhastelulevyn”.
Albumi debytoi Suomen virallisen listan sijalla 27, ja fyysisten äänitteiden listan sijalla 10. Radio Helsinki valitsi Taika tapahtuu -albumin toukokuussa 2018 viikon levyksi. Musiikkilehti Rumban kriitikot äänestivät albumin vuoden kymmenen parhaan kotimaisen levyn listan seitsemänneksi. Soundi-lehden vastaavalla listalla levy sijoittui kolmanneksi.
Klemetin sanoitukset ja sävellykset albumilla olivat ehdokkaina vuoden 2019 Teosto-palkinnon saajaksi.
Vastaanotto

| 0 | 1 | 2 |
| --- | --- | --- |
Desibeli.net: 
Helsingin Sanomat: 
Keskisuomalainen : 
| Nuorgam  | 83/100 |  |
Soundi : 

Albumi sai erinomaisen vastaanoton. Keskisuomalaisen Ville Luoma-aho kehui albumia Klemetin uran parhaaksi kokonaisuudeksi, joka sisältää puolia niin hiotusta studiotyöskentelystä omaleimaiseen tee-se-itse -toteuttamiseen. Verkkomedia Nuorgamin Niko Peltonen antoi albumille arvosanan 83/100. Hän koki levyn loppupuolen pidempien progekappaleiden olevan yllättäen albumin kiinnostavinta antia ja piti itse kokonaisuutta yhtenä luontevimmista Love Recordsin perinnön kierrätyksistä. Soundin Mikael Mattila antoi albumille neljä tähteä viidestä ja totesi sarjakuvamaisten sävellysratkaisujen toimivan mielikuvituksella leikittelevässä kappaleannissa sekä olevan oiva välitilinpäätös siihenastisista konsepteista ja tulevasta potentiaalista.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Taikaa | 3.06 |  |  |  |  |  |  |  |
| 2. | Mömmön laulu | 0.50 |  |  |  |  |  |  |  |
| 3. | Liisa | 3.01 |  |  |  |  |  |  |  |
| 4. | Miksi en lähtisi kaupunkiin | 4.12 |  |  |  |  |  |  |  |
| 5. | Suklaasydän | 3.06 |  |  |  |  |  |  |  |
| 6. | Tule rakkauteen | 4.12 |  |  |  |  |  |  |  |
| 7. | Urkuri | 3.13 |  |  |  |  |  |  |  |
| 8. | Yöt on unta varten | 2.46 |  |  |  |  |  |  |  |
| 9. | Pikkubeethoven | 5.23 |  |  |  |  |  |  |  |
| 10. | Sytkäri | 6.22 |  |  |  |  |  |  |  |
| 11. | Tunsit minut jo silloinkin | 5.02 |  |  |  |  |  |  |  |
|  |  | 41.13 |  |  |  |  |  |  |  |